Okresná prokuratúra Zvolen 
Trhová 1, 960 19 Zvolen 1 	

Sp. zn. : 3 Pv 406/12/6611	Zvolen, 19.9.2012
EEČ : 2-51-136-2012

U Z N E S E N I E

Trestná vec:	obvinený XXXXX 
Zločin:	Lúpež podľa § 188 odsek 1, odsek 2 písmeno c Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Zvolen
Podľa § 215 odsek 1 písmeno e Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
     dňa 05.07.2012 o 12.00 hod. vo Zvolene, na ulici Jesenského, v priestoroch pizzerie XXXXX prepadol čašníčku pizzerie XXXXX a majiteľa pizzerie XXXXX tak, že cez hlavný vchod vošiel do vnútorných priestorov pizzerie, pristúpil k pultu za ktorým z druhej strany stála XXXXX, pričom od nej pod hrozbou násilia pýtal peniaze, ktoré mu ona nevydala, na čo obvinený vytiahol z vrecka príborový nožík, s ktorým ju začal ohrozovať a znova pýtal peniaze so slovami „daj peniaze lebo ťa zabijem, načo mu ona nič nevydala a zakričala na majiteľa pizzerie XXXXX, ktorý hneď z kuchyne prišiel k pultu, od ktorého taktiež pod hrozbou násilia so slovami, že ho zabije, s nožíkom v ruke pýtal peniaze, načo mu XXXXX viackrát zopakoval, aby s tým prestal, že ide volať políciu, načo sa obvinený otočil a vybehol vonka z pizzerie, čím týmto konaním majiteľovi pizzerie XXXXX, nar. XXXXX, trvale bytom J. Kráľa nebola spôsobená žiadna škoda a tak isto nedošlo ani k zraneniu XXXXX a XXXXX, nar. XXXXX, trvale bytom XXXXX, XXXXX.
lebo obvinený nebol v čase činu pre nepríčetnosť trestne zodpovedný
Odôvodnenie:

     Vyšetrovateľ OR PZ OKP XXXXX uznesením ČVS:ORP-550/OVK-ZV-2012 zo dňa 05.07.2012 podľa §199 ods. 1 Trestného poriadku začal trestné stíhanie pre zločin lúpeže podľa § 188 ods. 1, ods. 2 písm. c/ Trestného zákona s poukazom na § 138 písm. a/ Trestného zákona. Uznesením ČVS:ORP-550/OVK-ZV-2012 zo dňa 06.07.2012 podľa § 206 ods. 1 Trestného poriadku vzniesol pre uvedený zločin obvinenie XXXXX, nar. XXXXX v Prahe, trvale bytom XXXXX, generála Svobodu 76 na tom skutkovom základe, že  dňa 05.07.2012 o 12.00 hod. vo Zvolene, na ulici Jesenského, v priestoroch pizzerie XXXXX prepadol čašníčku pizzerie XXXXX a majiteľa pizzerie XXXXX tak, že cez hlavný vchod vošiel do vnútorných priestorov pizzerie, pristúpil k pultu za ktorým z druhej strany stála XXXXX, pričom od nej pod hrozbou násilia pýtal peniaze, ktoré mu ona nevydala, na čo obvinený vytiahol z vrecka príborový nožík, s ktorým ju začal ohrozovať a znova pýtal peniaze so slovami „daj peniaze lebo ťa zabijem, načo mu ona nič nevydala a zakričala na majiteľa pizzerie XXXXX, ktorý hneď z kuchyne prišiel k pultu, od ktorého taktiež pod hrozbou násilia so slovami, že ho zabije, s nožíkom v ruke pýtal peniaze, načo mu XXXXX viackrát zopakoval, aby s tým prestal, že ide volať políciu, načo sa obvinený otočil a vybehol vonka z pizzerie, čím týmto konaním majiteľovi pizzerie XXXXX, nar. XXXXX, trvale bytom J. Kráľa nebola spôsobená žiadna škoda a tak isto nedošlo ani k zraneniu XXXXX a XXXXX, nar. XXXXX, trvale bytom XXXXX, XXXXX.
 
     V rámci prípravného konania vyšetrovateľ PZ vypočul obvineného XXXXX, ktorý uviedol, že je pravda, že dňa 05.07.2012 vošiel s nožom do pizzérie vo Zvolene, ktorej názov uviesť nevie, lebo chcel aby mu dali peniaze, pričom mu stačili aspoň dve eurá,ktoré chcel na alkohol. Vošiel tam hlavným vchodom, rovno k pultu, asi tam neboli žiadni zákazníci. Pri pulte vytiahol z vrecka nohavíc príborový nožík a od čašníčky pýtal peniaze, podal jej igelitový sáčok žltej farby s tým, aby mu peniaze dala, lebo ju pichne. Najskôr si myslela, že si robí srandu, ale keď tieto slová viackrát zopakoval, zistila, že to myslí vážne a zavolala svojho šéfa, ktorý mu povedal, aby vypadol. Peniaze pýtal aj od neho s tým, že si nerobí srandu a tiež mu povedal, že ak mu peniaze nedá tak aj jeho pichne nožom. Nechcel nikomu ublížiť, nožík vytiahol preto, aby mali pred ním rešpekt. Na výzvu, aby z pizzérie odišiel, z tejto aj skutočne odišiel, kde ho na ulici chytili policajti. Nožík mal pri sebe za tým účelom, aby ho použil v páchaní trestnej činnosti, aby sa ho ľudia báli, aby vyzeral dôveryhodne ako lupič a tento aj policajtom vydal. K celému protiprávnemu konaniu sa v plnom rozsahu priznal, toto ľutuje a mrzí ho čo spravil. Obvinený tiež uviedol, že celé jeho konanie bolo ovplyvnené duševnou chorobou, lebo trpí depresiami a schizofrenickou poruchou osobnosti, na ktorú je aj v súčasnosti liečený. 

     Svedok - poškodený XXXXX k veci uviedol, že je majiteľom pizzérie XXXXX vo Zvolene, v ktorej bol aj dňa 05.07.2012, okolo obeda keď bol v kuchyni kričala na neho čašníčka XXXXX, že ju tam ohrozuje nejaký blázon, aby rýchlo prišiel k baru. Keď tam dobehol obvinený mal v ruke nožík a hovoril mu, že ho tým nožom pichne ak mu nedá peniaze, pričom presnú sumu nepýtal. Povedal mu, aby z pizzérie vypadol, pričom na prvý krát ho neposlúchol a vyšiel až na tretí krát, keď na neho poškodený rázne zakričal. Vybehol za obvineným na ulicu, kde akurát išli policajti, ktorí ho hneď zobrali. Ďalej poškodený uviedol, že mu nevznikla žiadna škoda či už na majetku alebo na zdraví, nakoľko mu žiadne peniaze nedal a ani čašníčka a preto žiadnu náhradu škody nežiada. 

     XXXXX  ku skutku uviedla, že dňa 05.07.2012 nastúpila do práce v pizzérii XXXXX vo Zvolene, kde pracovala ako čašníčka, pričom v čase okolo 12.00 h keď stála za pultom a telefonovala cez vchodové dvere vošiel neznámy muž, ktorý pristúpil k pultu oproti nej. Keď dotelefonovala, oslovila ho s tým, že je zákazník, pričom on jej podal igelitový sáčok žltej farby, aby mu doňho vložila peniaze. Nevedela či to myslí vážne, avšak znova túto požiadavku zopakoval a bol čoraz nervóznejší. Povedala mu, že mu žiadne peniaze nedá, na čo on vytiahol príborový nožík a začal ju ním ohrozovať, kýval ním presne pred tvárou. Stále pýtal peniaze, pričom držal ten nožík v ruke a preto ona zo strachu zavolala kolegyňu, ktorá prišla k nim. Obvinený sa najskôr usmial, ako keby si robil srandu a keď prišiel aj majiteľ XXXXX, znovu si začal pýtať peniaze, pričom stále držal ten nožík a vyhrážal sa v zmysle, že ju zabije, aby mu dala tie peniaze. XXXXX naňho skríkol, že zavolá políciu a povedal mu, nech vypadne a svedkyňa mu hodila ten žltý sáčok, pričom on znova zopakoval tie vyhrážky, že mu má dať peniaze a že ju zabije a potom odišiel. Svedkyńa spolu s XXXXX vybehli za ním, kde na ulici to už riešili policajti. 

     Ďaľšia svedkyňa XXXXX k prejednávanej veci uviedla, že niekedy začiatkom júla 2012 v pizzérii XXXXX vo Zvolene pracovala spolu s kolegyňou XXXXX, keď v čase okolo 12.00 h na dvore triedila bedničky a z vnútra počula ako kričí kolegyňa XXXXX na majiteľa. Vošla dnu, kde za pultom videla stáť Nikoletu a z opačnej strany neznámeho muža, ktorý mal v ruke nožík a vravel kolegyni, že mu má dať penieza a niečo v tom zmysle, že ju zabije. Po nej tam prišiel aj majiteľ XXXXX, ktorý tohto muža vyzval, aby odišiel z pizzérie a upozornil ho, že sú tam kamery, všetko sa natáča a zavolá políciu. XXXXX mu hodila ešte nejaký sáčok , ktorý bol na pulte, on znova opakoval tie isté vyhrážky a potom odišiel. XXXXX za ním vyšiel na ulici, kde zbadal policajtov, ktorí celú vec začali riešiť. 

     Uvedeným dokazovaním sa podarilo ustáliť skutkový priebeh stíhaného prečinu.  

     V prípravnom konaní bol znalcami z odboru zdravotníctva - odvetvie psychiatria XXXXX a XXXXX  vypracovaný znalecký posudok o duševnom stave obvineného XXXXX. XXXXX 

     Na doplnenie znaleckého posudku bol  znalec XXXXX vypočutý, pričom z jeho výpovede vyplýva, že u obvineného XXXXX zistili po prijatí na hospitalizáciu XXXXX 

     Z uvedených dôkazov možno aj vzhľadom na závery znaleckého posudku považovať za preukázané, že obvinený XXXXX proti inému použil hrozbu bezprostredného násilia v úmysle zmocniť sa cudzej veci a tohto konania sa dopustil závažnejším spôsobom konania - so zbraňou. Týmto konaním obvineného boli naplnené všetky znaky skutkovej podstaty zločinu lúpeže podľa § 188 ods. 1, ods. 2 písm.  c/  Trestného zákona  s poukazom na § 138 písm. a/ Trestného zákona. Vzhľadom na to, že obvinený mal v čase spáchania činu ovládacie schopnosti svojho konania vymiznuté a rozpoznávacie schopnosti znížené, nemohol rozpoznať nebezpečenstvo konania pre spoločnosť ani svoje konanie ovládať.

     V zmysle § 215 ods. 1 písm. e/ Trestného poriadku prokurátor zastaví trestné stíhanie, ak obvinený nebol v čase činu pre nepríčetnosť trestne zodpovedný.  

     S poukazom na horeuvedené skutočnosti bolo potrebné rozhodnúť tak, ako je uvedené vo výrokovej časti tohto uznesenia a teda postupom podľa § 215 ods. 1 písm. e/ Trestného poriadku trestné stíhanie zastaviť, nakoľko obvinený nebol v čase činu pre nepríčetnosť trestne zodpovedný.
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Martina Oravcová
prokurátorka